Na temelju članka 23. Zakona o namještenicima u tijelima državne službe u Federaciji Bosne i Hercegovine („Službene novine Federacije BiH“, broj 49/2005, 45/2010-dr. zakon i 103/2021), Pravilnika o unutarnjem ustrojstvu Ministarstva financija Kantona Središnja Bosna, broj:01-02-493/16 od 19. 9. 2016. godine, 01-02-130/18 od 07.03. 2018. godine, 04-02-4292-4/22 od 08. lipnja 2022. godine i 04-02-9245/24 od 11. 11. 2024. godine, te Suglasnosti Vlade Kantona Središnja Bosna za raspisivanje Javnog oglasa za popunu upražnjenih radnih mjesta, Zaključak, broj: 01-04.1-10359/2024-20 od 19. 12. 2024. godine, Ministarstvo financija Kantona Središnja Bosna objavljuje:

**J A V N I O G L A S**

**za prijam namještenika u radni odnos** **na neodređeno vrijeme u Ministarstvu financija Kantona Središnja Bosna**

1. **Viši referent-vozač na neodređeno vrijeme -1 (jedan) izvršitelj**
2. **Viši referent za obradu plaća na neodređeno vrijeme -1 (jedan) izvršitelj**
3. **Viši referent-blagajnik na neodređeno vrijeme -1 (jedan) izvršitelj**

**1.Naziv pozicije i opis poslova:**

Opis poslova - **Viši referent-vozač**

* upravlja motornim vozilom po nalogu rukovoditelja,
* preuzima i zadužuje vozilo sa opremom, po zapisniku, brine se o tehničkoj ispravnosti, higijeni i održavanju kao i provođenju uputa o servisiranju i registraciji vozila,
* vodi uredno putni nalog na način reguliran propisom,
* pomaže u poslovima umnožavanja materijala i drugim poslovima tehničke naravi,
* obavlja i druge poslove koji spadaju u djelokrug radnoga mjesta, a nisu obuhvaćeni naprijed navedenim odredbama, po nalogu ministra i tajnika ministarstva.

Opis poslova-**Viši referent za obradu plaća**

* održava bazu podataka o zaposlenicima proračunskih korisnika i radnih lista,
* unosi podatke sa ovjerenih radnih lista u sistem,
* izrađuje specifikacije za plaće,
* unosi dokumentaciju (specifikacija plaća, isplatne liste za dodatna primanja, specifikacija odbitaka) radi izrade faktura za plaće,
* kontrolira financijsku točnost faktura i unosi u OCEAN sistem,
* izrađuje zahtjeve za refundaciju bolovanja preko 42 dana,
* izrađuje M4 obrazac za prethodne godine,
* izrađuje potvrde o plaći, obrađuje dokumentaciju za bankovne i robne kredite,
* obavlja i druge poslove koji spadaju u djelokrug radnoga mjesta a nisu obuhvaćeni naprijed navedenim odredbama, po nalogu šefa Odsjeka, pomoćnika ministra i ministra.

Opis poslova- **Viši referent blagajnik**

* dnevne financijske transakcije isplata i uplata sredstava za Ministarstvo,
* izrada naloga blagajne o gotovinskoj uplati i isplati sredstava proračunskim korisnicima,
* podiže gotovi novac za potrebe glavne blagajne i blagajničkog maksimuma proračunskih korisnika i odgovara za stanje novca u kasi,
* sastavlja blagajničke izvještaje,
* vodi evidenciju o primljenim mjenicama i drugim sredstvima osiguranja plaćanja,
* obavlja i druge poslove koji spadaju u djelokrug radnoga mjesta a nisu obuhvaćeni naprijed navedenim odredbama, po nalogu šefa Odsjeka, pomoćnika ministra i ministra.

**2.Opći i posebni uvjeti:**

Kandidati moraju ispunjavati opće uvjete propisane Zakonom o namještenicima u tijelima državne službe u Federaciji Bosne i Hercegovine ("Službene novine Federacije Bosne i Hercegovine" br. 49/2005, 45/2010-dr. zakon i 103/2021) i posebne uslove utvrđene Pravilnikom o unutrašnjoj organizaciji Ministarstva financija.

**Opći uvjeti:**

- da je državljanin/ka Bosne i Hercegovine,

- da je punoljetan/a,

- da ima opću zdravstvenu sposobnost za obavljanje poslova radnog mjesta,

- da ima vrstu i stupanj školske spreme potrebnu za obavljanje poslova radnog mjesta prema Pravilniku o unutrašnjoj organizaciji,

- da u posljednje dvije godine od dana objavljivanja javnog oglasa nije otpušten/a iz tijela državne službe kao rezultat disciplinske kazne na bilo kojoj razini vlasti u Federaciji, odnosno u Bosni i Hercegovine,

- da nije obuhvaćen odredbom člana IX 1. Ustava Bosne i Hercegovine.

Uz prijavu na Javni oglas kandidati su dužni dostaviti dokaze o ispunjavanju općih i posebnih uvjeta.

**Posebni uvjeti - Viši referent-vozač**

- III stupanj stručne spreme: (strojarska škola-automehaničar, prometna škola-vozač motornih vozila)

- IV stupanj stručne spreme: (strojarski tehničar, prometni tehničar, tehničar cestovnog

prometa)

* V stupanj stručne spreme: VKV (za struke pod alinejom 1)
* najmanje 10 (deset) mjeseci radnoga staža nakon završene srednje škole,
* vozački ispit „B“ kategorije

**Posebni uvjeti - Viši referent za obradu plaća**

* SSS, IV stupanj, ekonomska škola,
* najmanje 10 (deset) mjeseci radnoga staža nakon završene srednje škole,
* položen stručni ispit (U radni odnos može biti primljen kandidat koji nema položen stručni ispit, ali je isti dužan položiti u roku od 6 mjeseci od prijema u radni odnos sukladno članku 32. Zakona o namještenicima u tijelima državne službe u Federaciji Bosne i Hercegovine),
* znanje i vještina rada na računalu.

**Posebni uvjeti - Viši referent-blagajnik**

* SSS, IV stupanj, ekonomska, gimnazija,
* najmanje 10 (deset) mjeseci radnog staža nakon završene srednje škole,
* položen stručni ispit (U radni odnos može biti primljen kandidat koji nema položen stručni ispit, ali je isti dužan položiti u roku od 6 mjeseci od prijema u radni odnos sukladno članku 32. Zakona o namještenicima u tijelima državne službe u Federaciji Bosne i Hercegovine),
* znanje i vještina rada na računalu.

**3.Popis potrebnih dokumenata:**

Kandidati koji se prijavljuju na javni oglas obvezni su dostaviti sljedeću dokumentaciju:

- Prijavu na javni oglas s kratkim životopisom (vlastoručno potpisanu),

 - Uvjerenje o državljanstvu,

 - Izvod iz matične knjige rođenih,

 - Svjedočanstvo o završenoj školi,

 - dokaz o poznavanju rada na računalu- uvjerenje/certifikat od ovlaštene institucije,

* Izjavu ovjerenu kod općinskog tijela da u posljednje dvije godine od dana objavljivanja javnog oglasa nije otpušten iz tijela državne službe kao rezultat disciplinske kazne na bilo kojoj razini vlasti u Federaciji, odnosno Bosni i Hercegovini,
* Izjavu ovjerenu kod općinskog tijela da nije obuhvaćen odredbom članka IX 1. Ustava Bosne i Hercegovine,
* uvjerenje o položenom stručnom ispitu iz čanka 31. Zakona o namještenicima u tijelima državne službe u Federaciji Bosne i Hercegovine (ako ima položen stručni ispit).
* potvrdu ili uvjerenje o radnom stažu,

Uvjerenje koje sadrži razdoblje u kojem je radni staž ostvaren, izdano od poslodavca ili PIO/MIO sukladno članku u 19. Uredbe o dopunskim poslovima osnovne djelatnosti i poslovima pomoćne djelatnosti iz nadležnosti organa državne službe koji obavljaju namještenici („Službene novine Federacije BiH“, br. 69/05, 29/06 i 65/20), kao radni staž predviđen u članu 19. Uredbe, računa se radni staž ostvaren poslije završene više odnosno srednje škole, s tim da se u radni staž računa i pripravnički, te staž ostvaren kroz stručno osposobljavanje bez zasnivanja radnog odnosa obavljen u skladu sa zakonom.

Dokumentacija uz prijavu dostavlja se u originalu ili ovjerenoj preslici, **ne starija od 6 mjeseci.** Dokaz o zdravstvenoj sposobnosti kandidati nisu dužni priložiti uz prijavu na javni oglas, već će se navedeni dokaz dostaviti po konačnosti rješenja o prijemu u radni odnos.

Radni odnos se zasniva uz obvezni probni rad u trajanju od tri mjeseca.

**4.Način izbora kandidata:**

Povjerenstvo za provođenje javnog oglasa razmotrit će sve podnesene prijave na Javni oglas i utvrditi listu kandidata koji ispunjavaju sve uvjete javnog oglasa i listu kandidata koji ne ispunjavaju sve uvjete javnog oglasa o čemu se sastavlja zapisnik. Lista se utvrđuje prema svim činjenicama koje su tražene javnim oglasom i dostavlja ministrici Ministarstva financija koja odlučuje o prijemu namještenika u radni odnos s liste kandidata koji ispunjavaju uvjete javnog oglasa, a kandidati koji nisu primljeni u radni odnos pismeno se obavještavaju.

**5.Rok trajanja javnog oglasa i adresa za podnošenje prijava:**

Javni oglas ostaje otvoren 15 dana od dana posljednje objave u dnevnim listovima: „Večernji list“, „Oslobođenje“, „ Dnevni list“ i objavit će se na web stranici Vlade KSB.

Prijave s priloženom dokumentacijom kojom se dokazuje ispunjavanje uvjeta Javnog oglasa dostaviti poštom (preporučeno) ili izravno predati na protokol Vlade KSB, zapečaćeno/kuvertirano na adresu:

**Ministarstvo financija Kantona Središnja Bosna**

**Ul. Vezirska 62, 72270 Travnik** i naznakom **„Javni oglas za prijam namještenika na neodređeno vrijeme u Ministarstvo financija za poziciju broj:\_\_\_- NE OTVARATI“**

**Nepotpune i neblagovremene prijave neće se razmatrati.**

Broj:04-30-1-10351/24-3 Ministrica

Travnik, 27. 01. 2025. godine \_\_\_\_\_\_\_\_\_\_\_\_\_\_\_\_\_\_\_\_\_\_ Mirjana Plavčić